Z A P I S N I K

sa 18. sjednice Školskog odbora Osnovne škole August Šenoa Osijek održane 29. siječnja 2015. godine u prostorijama škole s početkom u 16,30 sati.

NAZOČNI: Mirjana Sudar, Ivana Bruneta, Mirna Lišnić, Zorica Jukić, Zrinka Bogović, Mirjana

 Kopljar i Marija Budrovac

OSTALI NAZOČNI: Krešimir Ćosić ravnatelj i Anela Bordi voditeljica računovodstva

Nakon što je utvrđeno da su nazočni svi članovi, predsjednica Mirna Lišnić predlaže sljedeći:

D N E V N I R E D:

1. Razmatranje i usvajanje zapisnika sa 17. sjednice Školskog odbora

2. Razmatranje i usvajanje Financijskih izvješća za 2014. godinu

3. Razmatranje i usvajanje Plana nabave za 2015. godinu

4. Davanje ravnatelju prethodne suglasnosti za zasnivanje radnog odnosa na određeno

 vrijeme do okončanja natječajnog postupka učitelja u produženom boravku

5. Obavijest o odluci najpovoljnije ponude za školu u prirodi učenika trećih razreda

6. Različito

Dnevni red jednoglasno je usvojen.

Ad.1)

Zapisnik sa 17. sjednice svi članovi dobili su u privitku poziva. Nije bilo nikakvih pismenih primjedbi te se jednoglasno donosi

O D L U K A

o usvajanju zapisnika sa 17. sjednice Školskog odbora

Ad.2)

Anela Bordi ukratko je upoznala nazočne s obrascima koji su pregled godišnjeg financijskog izvješća. Ukupni prihodi poslovanja su 4.756.981 kuna, a ukupni rashodi poslovanja su 4.737.244 kuna. Višak prihoda je 19.737 kuna. Ukupno nenaplaćenih računa s 31.12.2014. godine je 3.025 kuna, a odnose se na izlazne račune za školsku kuhinju za učenike koje financira Upravni odjel za socijalnu skrb i zdravstvo grada Osijeka, izlazne fakture Unijapapira za prikupljeni otpadni papir i iznajmljivanje dvorane. Naše stanje obveza na kraju izvještajnog razdoblja su 423.025 kuna. Obveze su za plaću zaposlenih koja će biti isplaćena u siječnju u iznosu od 291.017 kuna, materijalne rashode 89.604 kuna, obveze za financijske rashode 534 kuna, ostale tekuće obveze 29.546 kuna i obveza za nabavu nefinancijske imovine (pametna ploča) u iznosu od 12.325 kuna. Računi su primljeni, ali će biti plaćeni u siječnju 2015. godine.

Nakon rasprave jednoglasno se donosi

O D L U K A

o usvajanju godišnjeg financijskog izvješća za 2014. godinu.

Ad.3)

Anela Bordi upoznala je nazočne sa prijedlogom Plana nabave za 2015. godinu. Prijedlog je rađen prema podacima iz financijskog plana koji je usvojen u prosincu 2014. godine. Prema članku 20. Zakona o javnoj nabavi javni naručitelj obvezan je plan nabave objaviti na internetskoj stanici u roku od 60 dana od dana donošenja financijskoj plana.

Nakon rasprave jednoglasno se donosi

O D L U K A

o usvajanju Plana nabave za 2015. godinu.

Ad.4)

Ravnatelj je upoznao nazočne da je Marina Bubalo podnijela zahtjev za sporazumni raskid radnog odnosa za rad u produženom boravku radi zasnivanja radnog odnosa u drugoj školi. Bilo je potrebno od 22.01.2015. uposliti novu učiteljicu za rad. Tina Tkalec Bulaić je magistra edukacije filozofije i magistra edukacije hrvatskog jezika i književnosti radila je u našoj školi kao asistent sa autističnim učenikom duže vrijeme i veoma smo zadovoljni njenim radom. Primljena je na zakonski 15 dana, a molim vašu suglasnost da može nastaviti s radom do okončanja natječajnog postupka, a najduže 60 dana.

Jednoglasno je dana

S U GL A S N O S T

za sklapanje ugovora o radu s Tinom Tkalec Bulaić do okončanja

 natječajnog postupka, a najduže 60 dana

Ad.5)

Predsjednica Mirna Lišnić upoznala je nazočne da je prema Pravilniku o izvođenju izleta, ekskurzija i drugih odgojno obrazovnih aktivnosti izvan škole od 10. lipnja 2014. godine obveza Povjerenstva obavijestiti Školski odbor o izboru najpovoljnije ponude za izvođenje izvanškolske aktivnosti. Predsjednica je potom pročitala zapisnik sa sastanka Povjerenstva za provedbu „škole u prirodi“ za učenike 3. a. i b. razreda. Od 28 zamolbi izabrana je jednoglasno tajnim izjašnjavanjem turistička agencija Mare Panonium Tours d.o.o. iz Vinkovaca. Učenici će ići u lipnju 2015. godine u Selce pet dana u Školu u prirodi.

Ad.6)

Za ovu točku nije bilo potrebe.

Završeno u 17,15 sati.

Zapisničar Predsjednik

Marija Budrovac Mirna Lišnić

Klasa:003-08/15-01-03

Urbroj:2158-20/15-01-04